**Dâre de zâmbet în dimineţi de cuvânt**

*Adina Coltea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opriţi ninsorile

sub câteva felii

de cer.

Prea multe cărări

amuţite-n zăpadă

se tânguie de dorul

unor urme de paşi...

Daţi soarele mai tare,

pe câteva chipuri

şi mijiţi ochii,

să nu orbiţi

fericirea unor iubiri

sleite de tăceri

fără umbră…

Vorbiţi mai puţin

despre voi şi oasele

durerilor voastre,

şi mai ales nu frângeţi

lumina.

Lăsaţi luna să ne vadă

cuvintele,

ce încă mai au de zâmbit...